## Odluka o davanju koncesije na pomorskom dobru u svrhu gospodarskog korištenja pomorskog dobra radi obavljanja djelatnosti uzgoja školjaka na području posebnog rezervata Malostonskog zaljeva i Malog mo

### NN 112/2007 (31.10.2007.), Odluka o davanju koncesije na pomorskom dobru u svrhu gospodarskog korištenja pomorskog dobra radi obavljanja djelatnosti uzgoja školjaka na području posebnog rezervata Malostonskog zaljeva i Malog mo

# VLADA REPUBLIKE HRVATSKE

**3300**

Na temelju članka 17. stavka 1., a u vezi s člankom 19. stavkom 3. Zakona o
pomorskom dobru i morskim lukama (»Narod­ne novine«, br. 158/2003, 100/2004 i
141/2006), Vlada Republike Hrvatske na svojoj sjednici održanoj 25. listopada
2007. godine donijela

## ODLUKU

### O DAVANJU KONCESIJE NA POMORSKOM DOBRU U SVRHU GOSPODARSKOG KORIŠTENJA POMORSKOG DOBRA RADI OBAVLJANJA DJELATNOSTI UZGOJA ŠKOLJAKA NA PODRUČJU POSEBNOG REZERVATA MALOSTONSKOG ZALJEVA I MALOG MORA

I.

Koncesija se daje na pomorskom dobru u svrhu gospodarskog korištenja pomorskog
dobra radi obavljanja djelatnosti uzgoja školjaka na području posebnog rezervata
Malostonskog zaljeva i Malog mora.

II.

Područje pomorskog dobra koje se daje u koncesiju označeno je poligonom točaka
izraženih u Gauss krugerovoj projekciji kako slijedi:

|  |  |  |  |  |  |  |
| --- | --- | --- | --- | --- | --- | --- |
| Broj polja | Broj točaka koje zatvaraju površinu polja | X | Y | Površina  (m²) | Ovlaštenik  koncesije | Zona |
| 600 | 1  2  3  4 | 4753615  4753697  4753528  4753446 | 6458119  6458214  6458341  6458247 | 26436 | Ecoterra d.o.o. | 3 |
| 601 | 5  6  7  8 | 4753455  4753454  4753330  4753331 | 6458392  6458604  6458600  6458388 | 26489 | Ecoterra d.o.o. | 3 |
| 602 | 9  10  11  12 | 4753713  4753720  4753509  4753502 | 6458590  6458715  6458732  6458607 | 26489 | Ecoterra d.o.o. | 3 |

Snimak stvarnog stanja s ucrtanim poljima izradit će se prije
potpisa ugovora o koncesiji iz točke VIII. ove Odluke, te će činiti sastavni dio
ugovora.

III.

Koncesija se daje na vrijeme od 15 godina od dana sklapanja ugovora o koncesiji.

IV.

Koncesija se daje u svrhu gospodarskog korištenja pomorskog dobra za obavljanje
djelatnosti uzgoja školjaka postojećim uzgajivačima, a prema uvjetima iz
lokacijske dozvole klase: UP/350-05/04-01/219, od 31. ožujka 2005. godine, Ureda
državne uprave u Dubrovačko-neretvanskoj županiji, Službe za prostorno uređenje,
zaštitu okoliša, graditeljstvo i imovinsko-pravne poslove.

V.

Ovlaštenik koncesije je dužan gospodarski koristiti dodijeljeno pomorsko dobro u
skladu s hrvatskim zakonima i podzakonskim aktima, te je dužan za svaku
eventualnu rekonstrukciju na dodijeljenom području u redovnoj proceduri ishoditi
prethodnu suglasnost Davatelja koncesije.

VI.

Ovlaštenik koncesije ne može prava stečena koncesijom ni djelomično niti u
cijelosti prenositi na drugog, bez izričitog odobrenja Davatelja koncesije.

VII.

Za korištenje pomorskog dobra navedenog u točki I. ove Odluke Ovlaštenik
koncesije se obvezuje da će uredno plaćati davatelju koncesije godišnju naknadu.
Godišnja naknada koju Ovlaštenik koncesije plaća za korištenje pomorskog dobra
sastoji se iz dva dijela:
– za uzgoj školjaka:
a) stalni dio u iznosu od 0,25 kuna po m2 zauzete površine pomorskog dobra
godišnje;
b) promjenjivi dio naknade u iznosu od 0,25% od ukupnog godišnjeg prihoda koji
se ostvaruju na predmetnom pomorskom dobru.
Navedena naknada plaća se na sljedeći način:
– stalni dio naknade plaća se od trenutka zaključivanja ugovora o koncesiji, u
roku 45 dana. Za sljedeće godine naknada se plaća uvijek za tekuću godinu
unaprijed do 1. ožujka. Za godinu u kojoj je dana koncesija i za godinu u kojoj
koncesija istječe naknada se plaća razmjerno mjesecima korištenja,
– promjenjivi dio naknade plaća se unatrag, u jednom obroku, do 1. ožujka
naredne godine.

VIII.

Na temelju ove Odluke ovlašćuje se ministar mora, turizma, prometa i razvitka
da, u roku od 30 dana od dana donošenja ove Odluke, sklopi ugovor o koncesiji
pomorskog dobra sa ovlaštenikom koncesije, kojim će se detaljno urediti
ovlaštenja davatelja koncesije, te prava i obveze ovlaštenika koncesije,
posebice u odnosu na zaštitu okoliša, sigurnost plovidbe, te ostale eventualne
statusne promjene na strani ovlaštenika koncesije.
Ako Ovlaštenik koncesije u roku iz stavka 1. ove točke ne pot­piše ugovor o
koncesiji pomorskog dobra, gubi sva prava određena ovom Odlukom.

IX.

Ova Odluka stupa na snagu danom donošenja, a objavit će se u »Narodnim
novinama«.

Klasa: 934-01/07-01/01
Urbroj: 5030116-07-3
Zagreb, 25. listopada 2007.

Predsjednik
**dr. sc. Ivo Sanader**, v. r.

Odluka, NN 112/2007-3300
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)